﻿ 434 RECENZII 2 cu privire la depăşirea unei situaţii turbulente, de schimbare; bariere şi dificultăţi în leadership-ul schimbărilor. Autoarea atrage atenţia că o reformă socială trece obligatoriu printr-o reformă a leadership-ului, prin înlăturarea liderilor rezistenţi la schimbare, printr-o regândire a politicilor sociale şi a stilului de guvernare. Lucrarea a cărei apariţie o semnalăm, dincolo de acurateţea analizei teoriilor şi legilor, are meritul de a fi ancorată în realităţile româneşti şi europene. Alin Casapu AGENȚIA NAȚIONALĂ ANTIDROG, Raportul naţional privind situaţia drogurilor 2016 – România. Noi evoluţii şi tendinţe, 2016, 289 p. ,,Raportul” elaborat de Agenţia Naţională Antidrog (ANA) ne prezintă rezultatele unui model 1 european de proiectare şi implementare a unui cadru normativ şi funcţional menit să asigure condiţii sustenabile şi pragmatice pentru operaţionalizarea obiectivelor ce decurg din rolul acestei instituţii de coordonator naţional al politicilor antidrog în sistemul instituţional din România. Documentul aduce în atenţia specialiştilor ce activează în domenii diverse (sănătate publică şi sănătate mentală, sociologie şi asistenţă socială, psihologie, învăţământ, ordine publică, justiţie) situaţia înregistrată în ţara noastră (la nivelul anului 2015) în ceea ce priveşte monitorizarea şi combaterea fenomenului producţiei, traficului şi consumului ilicit de droguri. În cuprinsul său raportul ne dezvăluie acţiunile multidisciplinare desfăşurate/coordonate de ANA pentru evaluarea realistă a nevoilor în domeniu, precum şi a resurselor şi posibilităţilor de acţiune. Totodată este prezentat modul în care ANA a transpus în cultura românească viziunea europeană a limitării cererii de droguri prin programe şi activităţi de: profilaxie, intervenţie, recuperare, reinserţie, valorificare a lecţiilor învăţate. Prezentarea este structurată într-un format de zece capitole redactate 2 într-o manieră în care predomină analizele şi argumentările specifice unei lucrări ştiinţifice , completată cu 3 ilustrări ce aparţin modelului juridic . Fiecare dintre aceste capitole este conceput pentru precizarea unui segment vital pentru funcţionabilitatea sistemului pe care agenţia îl coordonează. Autorii au ales tratarea exhaustivă, ceea ce conferă capitolelor un caracter autonom şi comprehensibil chiar şi pentru auditorul ce poate fi interesat de o anumită problematică a raportului. Totodată, studiul întregului 1 În baza art. 2 alin. (1) din HG 1489/2002 ANA este asociată şi cooperează cu organismele şi instituţiile europene cu rol strategic în monitorizarea, prevenirea producerii traficului, consumului ilicit de droguri, precum şi combaterea efectelor adicţiilor şi a celorlalte efecte negative provocate de acestea (Centrul European de monitorizare a drogurilor şi adicţiilor provocate de droguri – EMCDAD, Observatorul European pentru droguri şi toxicomanie – OEDET, Reţeaua europeană privind drogurile şi dependenţa de droguri – REINTOX). 2 Caracterul ştiinţific decurge din faptul că: este pusă în evidenţă funcţia referenţială, datele şi informaţiile prezentate (incluzând grafice, tabele, hărţi) sunt înregistrate prin utilizarea unor metode şi tehnici recunoscute în comunitatea specialiştilor europeni şi internaţionali, stilul este explicativ, argumentativ şi descriptiv, iar scopul explicit şi implicit al lucrării este acela de informare, educare şi promovare a politicilor/programelor/activităţilor destinate să reducă cererea de droguri şi să faciliteze substituirea comportamentelor periculoase cu unele sanogene. 3 Influenţele stilului juridic sunt exprimate de: invocarea sistematică a cadrului legislativ-normativ, utilizarea terminologiei de specialitate într-o formă care presupune clişee ce indică atitudinea formală şi o manieră denotativă. 3 RECENZII 435 raport este recomandat pentru specialiştii şi persoanele ce îşi propun cunoaşterea aprofundată a mecanismelor sociale şi fenomenologiei implicate în managementul acţiunilor de răspuns la presiunile şi ameninţările asimetrice exercitate de vectorii implicaţi în fenomenul pieţei ilicite a drogurilor asupra sănătăţii publice, educaţiei, liniştii sociale, calităţii vieţii etc. Capitolul introductiv ,,Cadrul naţional şi politicile în domeniu” aduce în atenţie demersurile ANA pentru completarea şi modificarea cadrului legislativ-normativ, în conformitate cu nevoile de 4 operaţionalizare a principalelor documente programatice ale acestei instituţii . Aici este prezentat contextul social-istoric naţional şi european care a impus şi legitimat conturarea unei perspective coerente în prevenirea şi combaterea consumului de droguri în ţara noastră. Aceasta s-a materializat instituţional într-un organism destinat managerierii la nivel naţional a problematicii drogurilor şi, în acelaşi timp, oferirii de competenţe şi capabilităţi, pentru structurile comunitare de monitorizare şi control al drogurilor ilicite. Din acest punct de vedere ANA a continuat în anul 2015 eforturile de transpunere pe întregul teritoriu naţional a unui cadru coerent de acţiune prin strategii şi planuri de 5 acţiune şi evaluare a modului în care strategia naţională este implementată la nivel local . Totodată, au fost create structurile locale capabile să asigure servicii de specialitate populaţiei ţintă şi să implementeze programe de prevenire – Centrele de prevenire, evaluare şi consiliere antidrog locale (CEPECA). Toate acestea au permis agenţiei să implementeze două proiecte menite să sprijine 6 persoanele afectate de consumul de droguri pentru accesul pe piaţa muncii . Capitolul al doilea ,,Principalele droguri consumate în România” arată evoluţia cererii, ofertei şi consumului de droguri în anul de referinţă 2015 la nivel naţional, evidenţiind un profil al consumatorilor, tipul de consum, precum şi preferinţe ale utilizatorilor. Este de asemenea evidenţiat consumul problematic, urgenţele medicale şi alte consecinţe negative determinate de acesta şi tratamentul acestor cazuri. Din prezentarea realizată se poate concluziona că cele mai utilizate şi mai disponibile droguri în România au fost canabisul şi noile substanţe psihoactive (NSP). Per ansamblu se conturează o stabilizare a consumului de droguri în România, însă un aspect îngrijorător (având în vedere riscurile directe şi asociate) îl constituie revirimentul consumului de opiacee injectabile. Capitolul trei „Prevenire” aduce în lumină principalele politici în domeniu şi structurile responsabile pentru dezvoltarea şi implementarea intervenţiilor de prevenire a consumului de droguri. Programele de intervenţie concepute şi desfăşurate au vizat prevenţia ,,universală”, prevenţia ,,selectivă” şi prevenţia ,,indicată”. În acţiunile sale ANA a urmărit asigurarea unui standard de calitate al intervenţiilor preventive cooperând în acest scop cu organisme europene din domeniu. Capitolul patru ,,Tratament” prezintă modalităţile de acordare a asistenţei şi tratamentului pentru consum de droguri (în regim ambulatoriu, rezidenţial şi în sistemul penitenciar) şi este prezentat sistemul de admitere la tratament conceput în baza modelului OEDT. Tot în cadrul acestui capitol sunt prezentate cele două axe prioritare ale politicilor şi obiectivelor de tratament: identificarea, atragerea şi motivarea consumatorilor de droguri în vederea includerii în serviciile de asistenţă specializată şi asistenţa specializată în vederea integrării sociale a consumatorilor de droguri. În continuare sunt arătate rezultatele la care agenţia a ajuns în domeniul coordonării programelor de asistenţă integrată a persoanelor consumatoare de droguri, organizarea actuală şi resursele de care dispune sistemul de asistenţă integrată, precum şi date relevante despre beneficiarii acestor servicii şi despre principalele tendinţe evidenţiate. 4 Strategia Naţională Antidrog (ediţia a 3-a) 2013–2020; Programul naţional de prevenire şi asistenţă medicală, psihologică şi socială a consumatorilor de droguri; Programul de interes naţional de prevenire şi asistenţă medicală, psihologică şi socială a consumatorilor de droguri. 5 Au fost adaptate 48 de strategii locale (judeţene, la nivelul Municipiului Bucureşti şi sectoarelor acestuia). 6 Proiectul EGALITATE PE PIAŢA MUNCII! Proiect pilot pentru sprijinirea persoanelor vulnerabile, finanţat în cadrul axei 6.2. POSDRU ”Îmbunătăţirea accesului şi a participării grupurilor vulnerabile pe piaţa muncii; Proiectul EGALITATE PE PIAŢA MUNCII – Şansa ta la un viitor mai bun!, finanţat în cadrul axei 6.3. POSDRU „Promovarea egalităţii de şanse pe piaţa muncii”. 436 RECENZII 4 În capitolul cinci ,,Bune practici în domeniul reducerii cererii de droguri” sunt aduse în atenţie noile abordări de justiţie terapeutică care promovează rolul de agent terapeutic al legii şi implementarea celor două proiecte privind egalitatea de şanse pe piaţa muncii care au avut ca principali beneficiari direcţi persoane consumatoare de droguri sau expuse la condiţii de mediu ce accentuează riscul declanşării comportamentului de consum. Următorul capitol ,,Consecinţe ale consumului de droguri, răspunsuri instituţionale” debutează cu cea mai gravă dintre consecinţe: decesul asociat direct sau indirect cu consumul de droguri. Deşi statisticile evidenţiază o tendinţă de stabilizare cu revenire la valorile din perioada 2007–2010, autorii exprimă rezerve serioase privind corectitudinea înregistrărilor acestor decese în întreg teritoriul cu excepţia zonei metropolitane Bucureşti. În acelaşi timp revenirea la consumul de opiacee injectabile a celor care în perioada 2011–2013 declarau ca drog principal de consum NSP constituie un alt element de alertă. Alte consecinţe ale consumului de droguri, tratate în cadrul acestui capitol, sunt cele ale urgenţelor medicale datorate consumului de droguri şi bolilor infecţioase asociate acestui consum. Situaţia este prezentată cu indicatori statistici, demografici şi sociali pe zone geografice. Totodată sunt evidenţiate consecinţele ce decurg din insuficienţa resurselor în intervenţia pentru limitarea riscurilor determinate de comportamentele periculoase ale consumatorilor. În final sunt arătate principalele politici, programe şi servicii oferite de ANA şi partenerii săi pentru prevenirea sau diminuarea riscurilor presupuse de consumul de droguri, îndeosebi a celor injectabile. Capitolul şapte ,,Piaţa drogurilor” oferă o imagine detaliată a situaţiei drogurilor capturate în România cu referinţe detaliate cu privire la zonele de provenienţă, modalităţi de transport, accesibilitate, preţul drogurilor, calitatea acestora şi consecinţele contrafacerii drogurilor asupra sănătăţii utilizatorilor. În capitolul opt ,,Infracţionalitatea la regimul drogurilor” sunt evidenţiate detaliat date şi indicatori statistici privind infracţiunile comise de persoanele implicate în piaţa drogurilor, precum şi acţiunile de răspuns instituţional (ale justiţiei, structurilor de combatere a criminalităţii şi de siguranţă publică). Aceste date avertizează asupra creşterii numărului minorilor condamnaţi pentru infracţiuni la regimul drogurilor, în anul de referinţă. Capitolul nouă ,,Consumul de droguri în penitenciar” surprinde aspectele particulare ale mediului specific de viaţă ce se reflectă în situaţia consumatorilor de droguri care execută pedepse privative de libertate. Totodată sunt prezentate acţiunile de prevenire, asistenţă şi tratament adaptate nevoilor acestui tip de beneficiari. Deşi în anul 2015, în penitenciare a scăzut numărul celor ce au solicitat asistenţă ca urmare a consumului de droguri, combaterea acestui fenomen rămâne totuşi o prioritate. Acest aspect este evidenţiat de numărul şi calitatea programelor şi serviciilor oferite consumatorilor de droguri din penitenciar şi implementarea Strategiei Naţionale de Reintegrare Socială a Persoanelor Private de Libertate 2015–2019. În acest sens se remarcă proiectul ,,Drumul spre casă” derulat de Penitenciarele Rahova şi Jilava cu sprijinul Asociaţiei Phoenix Haga, Serviciilor Corecţionale din Regiunea Sud şi Trondheim Kommune din Norvegia. Ultimul capitol ,,Cercetare” reflectă importanţa acordată de decidenţii şi specialiştii ANA activităţii ştiinţifice de studiu şi cercetare, în vederea fundamentării teoretico-metodologice a programelor şi serviciilor oferite beneficiarilor, precum şi pentru eficientizarea răspunsului la problemele rezultate din evoluţia fenomenelor asociate cererii şi ofertei de droguri ilicite. Sub acest finanţatorii programelor, publicaţiile aspect sunt nominalizaţi principalii colaboratori ai agenţiei, ştiinţifice şi principalele site-uri în care sunt diseminate rezultatele studiilor şi promovate bunele practici în domeniu. În concluzie raportul Agenţiei Naţionale Antidrog, constituie o sursă valoroasă de documentare pentru cercetători şi practicieni care activează în domenii cu incidenţă în combaterea/limitarea cererii de droguri sau sunt preocupaţi de acest fenomen. De asemenea poate fi apreciat ca un bun material documentar pentru programele de masterat ale facultăţilor care studiază problema adicţiilor (sociologie şi asistenţă socială, psihologie), dar şi a celor din domeniul criminalistic. Nu în ultimul rând raportul se adresează instituţiilor, organizaţiilor şi persoanelor care doresc să se implice în lupta antidrog. Lucian Țică 